Κυριαρχία:  στις  κοινότητες  ή  τις  Πολιτείες; 


Κυριάκου  Τζιαμπάζη* 


Στις  συνομιλίες  που  έχουν  ξεκινήσει  ύστερα  από  την  εκλογή  Δ.  Χριστόφια  στην  εξουσία,  και  απο  τις 
πρώτες  συναντήσεις  που  έχουν  πραγματοποιήσει  έχει  εκφρασθεί  «ενιαία  βούληση»  (εοηοοπίβ  νοοη  *) 
για  εγκαθίδρυση  ομοσπονδιακού  κράτους,  που  να  το  συνθέτουν  δυο  κρατίδια.  Επειδή  αυτή  η  δήλωσή  δεν 
ικανοποιούσε  τις  δυνάμεις  που  συγκυβερνούν  με  τον  κ.  Δ.  Χριστόφια,  στην  συνάντηση  που 
πραγματοποιήθηκε  αργότερα,  ο  κ.  Ταλάτ  συμφώνησε,  ότι  το  νέο  κράτος  θα  έχει  μια  ιθαγένεια,  μια 
διεθνή  εκπροσώπηση  και  μια  κυριαρχία.  Όμως  και  αυτή  η  φόρμουλα  φαίνεται  να  οδηγείται  σε  κρίση, 
μετάβαση  από  τη  μια  μορφή  στην  άλλη  αποδεικνύεται  ότι  δεν  είναι  εύκολη  υπόθεση,  γιατί  εχει  άμεση 

σχέση  με  το  ερώτημα:  από  πού  εκπορεύεται  η  κυριαρχία, 

Η  ελληνοκυπριακή  πλευρά  υποστηρίζει,  ότι  δεν  χρειάζεται  να  επιβεβαιωθεί  ο  συνεταιρισμός  του 
1 960  που  οδήγησε  στην  εγκαθίδρυση  της  Κυπριακής  Δημοκρατίας,  εφόσον  η  θέληση  έχει  εκφρασθεί  απο 
το  1960  με  τις  ανάλογες  υπογραφές  των  εκπροσώπων  των  δυο  κοινοτήτων.  Με  αλλα  λόγια,  η 
συνταγματική  κατοχύρωση  σε  διαχωρισμό  της  κυπριακής  κοινωνίας  με  βάση  την  εθνική  καταγωγή  και 
τη  θρησκεία,  όπως  προσδιορίζεται  στο  σύνταγμα  του  1 960  θα  πρέπει  να  παραμείνει  ως  εχει. 

Σύμφωνα  με  το  άρθρο  2  του  συντάγματος,  τα  δικαιώματα  και  οι  υποχρεώσεις  των  πολιτών 
βασίζονταν  στην  κοινοτική  ή  θρησκευτική  επιλογή  τους.  Οι  παράγραφοι  1  και  2  του  άρθρου  2  του 
συντάγματος  υποχρεώνουν  τους  πολίτες  να  επιλέξουν  την  κοινότητα  στην  οποία  θα  ανήκουν  για  να 
αποκτήσουν  και  τα  ανάλογα  δικαιώματα  και  υποχρεώσεις.  Η  αλλαγή  κοινότητας  βρισκόταν  στην 
διακριτική  εξουσία  του  Προέδρου  της  ελληνικής  ή  τουρκικής  Κοινοτικής  Συνέλευσης,  δηλαδη  δεν 
αποκλειόταν  η  περίπτωση  άρνησης  αλλαγής  κοινότητας  σε  οιονδήποτε  πολίτη.  Ο  διαχωρισμός,  όμως, 
ήταν  τόσο  κάθετος  που  το  ίδιο  το  σύνταγμα  έθετε  ψυχολογικούς,  ηθικούς  και  εθνικούς  περιορισμούς  σε 
περιπτώσεις  μεικτών  γάμων.  Η  παρ.  7(α)  προνοεί  ότι  «η  ύπανδρος  γυνή  ανήκει  εις  την  κοινότητα  του 
συζύγου  αυτής».  Λαμβανομένου  υπόψη,  ότι  εκείνη  την  περίοδο  απαγορευόταν  ο  πολίτικος  γάμος 
ανάμεσα  σε  Κύπριους  πολίτες  τότε  η  Κύπρια  θα  έπρεπε  να  ακολουθήσει  τη  νομική  διαδικασία,  που 
προβλέπετε  από  το  σύνταγμα  για  αλλαγή  κοινότητας.  Αλλά  και  σήμερα  που  ο  πολίτικος  γάμος  εχει 
νομιμοποιηθεί,  η  πρόνοια  για  το  διαχωρισμό  με  βάση  την  κοινότητα  ή  θρησκευτική  ομαδα,  θα  αποτρεπει 
από  τη  δημιουργία  μεικτών  γάμων,  -φαινόμενο  υγιές  σε  μια  μεικτή  κοινωνία-  διότι  θα  πρεττει  η 
οικογένεια  να  αποφασίσει  σε  ποια  κοινότητα  θα  ανήκει  για  να  δύναται  να  απολαμβάνει  τα  δικαιώματα 
που  απορρέουν  από  τη  μια  ή  την  άλλη  κοινότητα.  Αυτή  η  κατάσταση  του  άμεσου  κοινοτικού  και 


θρησκευτικού  διαχωρισμού  που  κατοχυρώθηκε  στο  σύνταγμα  του  1960  δεν  Μθικ»  ^Πν 
αλληλοκατανόηση  και  στη  ανάπτυξη  ειρηνικών  σχέσεων  και  επαφών  μεταξύ  των  κοινοτήτων.  Η  ελλε  ψη 
σχέσεων  και  διαλόγου  ανάμεσα  στις  δυο  κοινότητες,  οδήγησε  αναπόφευκτα  στη  βια. 


Τίθεται  το  ερώτημα:  να  μείνει  ο  κοινοτικός  διαχωρισμός  ως  έχει  ή  να  γίνει  στη  βάση  των  Πολιτειών. 
Θεωρώ,  ότι  οι  πολιτικές  δυνάμεις  της  χώρας  θα  πρέπει  να  προβληματισθούν  σοβαρά  πάνω  σ’  αυτό  το 
ζήτημα,  να  το  φανταστούν  στην  προοπτική,  αφήνοντας  στο  παρελθόν  τις  συναισθηματικές 
παρορμήσεις  και  στερεότυπα  που  δυστυχώς  μετατράπηκαν  σε  αξίες  που  υιοθετούνται  απο  το  συνο  ο 
της  κοινωνίας,  σαν  συγκοινωνούντα  αγγεία  επηρεάζουν  ανεξαίρετα  όλες  τις  πολίτικες  παρατάξεις. 
Αποτέλεσμα  οι  οξείες  αντιπαραθέσεις  ανάμεσα  στους  εκπροσώπους  των  δυο  κοινοτήτων  και  τελικά  η 
κόπωση  του  λαού,  η  απογοήτευση  και  η  ανάπτυξη  εθνικιστικών  εκδηλώσεων.  Κάποιος  μπορεί  να 
υποβάλει  το  ερώτημα:  «να  δεχτούμε  αναγνώριση  της  ΤΔΒΚ;  Αυτό  δεν  θα  είναι  επιβεβαίωση  της 
ολοκληρωτικής  ήττας  της  πολιτικής  μας  που  ακολουθούμε  από  το  1974»;  Βέβαια  «ναλογο  ερώτημα 
τίθεται  και  από  την  κοινωνία  της  άλλης  κοινότητας,  η  οποία  βιωσε  απο  το  1963  1974  τις  ίδιες 

καταστάσεις  που  βίωσε  η  ελληνοκυπριακή  το  1974.  .  _ 

Πάντοτε  οι  άνθρωποι  επινοούν  λύσεις  για  να  ξεφεύγουν  από  αδιέξοδα.  Ακόμα  και  οι  μαθηματικοί 
παρ'  όλη  την  αυστηρή  τους  λογική  του  αντικειμένου  που  ερευνούν,  όταν  φθάνουν  σε  αδιέξοδο 
χρησιμοποιούν  την  «εις  άτοπον  απαγωγήν».  Σε  άρθρο  μου  την  1*  Μαίου  2008  στην  εφημερίδα  ΠΟΛΙΤΗΣ 
διατύπωσα  την  αποδοχή  της  παρθενογένεσης  ως  μεθόδου  για  να  μας  οδηγήσει  σε  έξοδο  απο  το 
αδιέξοδο  αλλά  και  που  οδηγεί  στην  υλοποίηση  της  πολιτικής  ισότητας  των  κοινοτήτων.  Η  κυβέρνηση  και 
τα  συγκυβερνώντα  κόμματα  που  αποτελούν  τον  καθοριστικό  παράγοντα  στην  επίλυση  του  κυπριακού 
απορρίπτουν  αυτή  την  πρόταση  και  προτείνουν  την  μετεξέλιξη  του  σημερινού  κράτους  σε 
ομοσπονδιακό.  Μέχρι  σήμερα  όμως  δεν  έχουν  προσδιορίσει  τη  διαδικασία  μετάβασης  στο  ομοσπονδιακο 
κράτος,  ίσως  γιατί  αντιλαμβάνονται  τις  εγγενείς  δυσκολίες  που  συναντά  αυτή  η  άποψη. 

Με  αυτή  τη  θέση,  που  υποστηρίζει  η  ελληνοκυπριακή  κοινότητα  διαιωνίζεται  η  κυρίαρχη  θέση  που 
κατείχε  με  το  σύνταγμα  και  τις  συμφωνίες  της  Ζυρίχης-Λονδίνου  και  αποκλείεται  η  τουρκοκυπριακή 
κοινότητα  να  συμβάλει  στη  διαμόρφωση  του  νέου  κράτους.  Αυτή  είναι  η  ουσία  της  άποψης  της 
κυβερνητικής  ελίτ,  που  υποστηρίζει  ότι  το  νόμιμο  κράτος  είναι  η  Κυπριακή  Δημοκρατία  και  αυτή  θα 
πρέπει  να  αποφασίσει  για  την  μετεξέλιξη  της  σε  ομοσπονδιακό  κράτος.  Σήμερα  όμως,  η  Κυπριακή 
Δημοκρατία  εξ  αντικειμένου  εκπροσωπεί  μόνο  την  ελληνοκυπριακή  κοινότητα  και  αυτό  ήταν  πολιτική 
επιλογή  της  από  το  1963.  Ανεξάρτητα  από  την  πραγματικότητα,  αυτό  δεν  πρέπει  να  αποτελεσει 
εμπόδιο  στην  προσπάθεια  για  εγκαθίδρυση  ομοσπονδιακού  κράτους,  ο  δε  λόγος  και  ρόλος  της 
τουρκοκυπριακής  κοινότητας  να  ληφθεί  σοβαρά  υπόψη,  αν  πράγματι  η  ελληνοκυπριακή  ηγεσία  πιστεύει 
στην  πολιτική  ισότητα  των  κοινοτήτων.  Αν  η  ελληνοκυπριακή  κοινότητα  αρνηθεί  να  προσδώσει  αυτό 
που.  η  τουρκοκυπριακή  κοινότητα  δικαιούται  και  απαιτεί,  η  επίλυση  του  κυπριακού  καθίσταται 

ιδιαίτερα  προβληματική.  . 

Η  άποψη  της  ελληνοκυπριακής  κοινότητας  για  ανανέωση  της  υπογραφής  των  κοινοτήτων,  οδηγεί 

αναπόφευκτα  στον  κοινοτικό  διαχωρισμό.  Η  κοινότητα  ως  τέτοια  παραμένει  με  αυτή  την  προσέγγιση  ο 
εκφραστής  των  κοινοτήτων  και  της  θρησκευτικής  πίστης,  άρα  και  το  κρατίδιο  σαν  τέτοιο  λαμβάνει 
κοινοτική  και  θρησκευτική  μορφή.  Ο  καθορισμός  της  κοινότητας,  όπως  προβλέπεται  απο  το  σύνταγμα 
του  1960  -εθνική  καταγωγή  και  θρησκεία-  ως  ο  συνταγματικά  εκφραστής  του  κρατιδίου  θα 
δημιουργήσει  επιμέρους  προβλήματα,  θα  διαιωνίσει  το  διαχωρισμό  με  βάση  την  εθνικότητα  και  τη 
θρησκεία,  αδιαφορώντας  ότι  επιβάλλεται  η  δημιουργία  και  ανάπτυξη  ενιαίας  κυπριακής  ταυτότητας. 
Αυτό  είναι  ένα  σοβαρό  ζήτημα  που  είναι  αναγκαίο  να  προβληματίσει  την  ελληνοκυπριακή  ηγεσία.  Ο 
φόβος  που  κυριαρχεί  στα  μυαλά  της  ελληνοκυπριακής  ηγεσίας,  ότι  δυνατόν  στο  μέλλον  το 


με  κυριαρχία  άρα  δικαιούται  ανεξαρτησία  στη  βάση  της  αρχής  της  αυτοδιάθεσης,  μπορεί  να  υπάρχει 
σήμερα  που  οι  συνθήκες  αντιπαράθεσης  ακόμα  είναι  ζωντανές,  αλλα  που  στο  διηνεκές  θα 
ξεθωριάσουν,  αν  πραγματικά  και  οι  δυο  πλευρές  καταβάλουν  ουσιαστικές  και  σύντονες  προσπάθειες 
για  ενοποίηση  της  κοινωνίας  και  ισχυροποίηση  του  κεντρικού  ομοσπονδιακού  κράτους.  Είναι  γεγονος, 
ότι  οι  κοινότητες  ως  τέτοιες  δεν  είναι  φορείς  κυριαρχίας  και  σε  προέκταση  του  διεθνούς  Δίκαιου,  όμως 
οωτό  δεν  αποκλείει  το  δικαίωμα  τους  να  απαιτήσουν  απόσχιση  ανεξάρτητα  αν  ο  φορέας  είναι  η 

κοινότητα  ή  το  κρατίδιο.  , 

Υπάρχει  ακόμα  μια  πλευρά  που  αναφέραμε  πιο  πάνω,  η  οποία  κάνει  πιο  διστακτικους  τους  ηγβτες 

της  ελληνοκυπριακής  κοινότητας  να  αποδεχτούν  τη  μεταβίβαση  μέρους  της  εσωτερικής  κυριαρχίας  στα 
κρατίδια:  η  αναγνώριση  του  άβ  ίβεΐο  κρατιδίου  ή  όπως  συνηθίζουν  να  το  αποκαλουν  «ψευδοκράτους» 
άρα  μη  «αληθές»  μη  υπάρχον  και  το  οποίο  είναι  προϊόν  της  παρουσίας  των  τουρκικών  στρατευμάτων^ 
αρχή  του  Διεθνούς  Δικαίου,  ότι  τα  αποτελέσματα  που  επιβάλλονται  με  τη  βία  του  πολέμου  εν 
δημιουργούν  Δίκαιο,  ούτε  και  αναγνωρίζονται  ως  νόμιμα  είναι  μια  θέση  διεθνώς  ανεγνωρισμενη.  Απο 
την  άλλη  όμως,  η  ζωή  απέδειξε  ότι  υπάρχουν  μια  σειρά  όε  ί3εΐο  κράτη  και  με  τα  οποία  η  διεθνής 
κοινότητα  διατηρεί  και  αναπτύσσει  πολύπλευρες  σχέσεις  χωρίς  να  λαμβάνει  υπόψη  το  διεθνες  τους 
5ΐ3ΐυ5.  Η  ελληνοκυπριακή  ηγεσία  βρίσκεται  στο  «μεταξύ»  εφόσον  το  αποκαλει  «ψευδοκράτος»,  ενω  απο 
την  άλλη  αποδέχεται  τα  αποτελέσματα  των  εκλογών  που  διεξάγει  αυτό  το  μόρφωμα  και  αναγνωρίζει 
για  εκπρόσωπο  (οι  τ/κ  τον  αποκαλούν  Πρόεδρο)  εκείνον  που  εκλέγεται  από  την  πλειοψηφια  των  μελών 


της. 

Μελετώντας  και  αναλύοντας  τις  διάφορες  πτυχές  του  προβλήματος  θα  πρέπει  να  εξετασθουν  και  οι 
ακόλουθοι  παράμετροι  για  να  σχηματισθεί  ολοκληρωμένη  εικόνα  της  προοπτικής: 

1  Αν  δεχτούμε,  και  έτσι  θα  πρέπει  να  συμφωνηθεί,  ότι  ο  πληθυσμός  των  κρατιδίων  δεν  θα 
αποτελείται  μόνο  από  πολίτες  μιας  εθνικότητας,  αλλά  θα  είναι  ανάμεικτος,  με  ποσοστά  που  θα 
αυξάνονται  με  το  χρόνο,  όπως  προέβλεπε  και  το  σχέδιο  Ανάν,  τότε  θα  δούμε  ότι  τα  κρατίδια  στο 
διηνεκές,  δεν  θα  ελέγχονται  απόλυτα  από  τα  μέλη  μιας  συγκεκριμένης  κοινότητας. 

2  Η  συμμετοχή  σε  τοπικά  όργανα  εξουσίας  του  κρατιδίου  και  στα  ανώτερα  αντιπροσωπευτικά 
όργανα  του  ίδιου  του  κρατιδίου  των  μελών  της  άλλης  κοινότητας,  θα  αμβλύνει  τις 
αντιπαραθέσεις  και  θα  τους  συνασπίσει  στην  προσπάθεια  για  οικονομική  και  άλλη  ανάπτυξη 
του  συγκεκριμένου  γεωγραφικού  χώρου. 

3.  Σε  περίπτωση  που  κάποιες  δυνάμεις  στο  κρατίδιο  θέσουν  ζήτημα  απόσχισης,  δεν  θα  είναι 
εύκολο  να  βρει  ανταπόκριση  στην  πλειοψηφια  του  πληθυσμού  που  θα  είναι  ανάμεικτος. 

4  Με  τη  γόνιμη  συνεργασία  που  θα  αναπτυχθεί  ανάμεσα  στους  πολίτες  ανεξάρτητα  από  την  εθνική 
τους  προέλευση,  μπορούν  να  εκπροσωπούν  και  να  υπερασπίζονται  στην  Κάτω  Βουλή  τα 
συμφέροντα  του  νότιου  ή  βόρειου  κρατιδίου,  οι  πολίτες  της  βόρειας  ή  νότιας  Πολιτείας 

ανεξάρτητα  από  την  εθνική  τους  προέλευση. 

Η  άποψη  που  θέλει  να  μεταφέρει  την  εσωτερική  κυριαρχία  στις  κοινότητες  και  όχι  στα  κρατίδια, 
θεωρώ  ότι  θα  δημιουργεί  εμπόδια  στην  παραπέρα  ενοποίηση  της  κοινωνίας.  Αν  η  εσωτερική  κυριαρχία 
αποδοθεί  στα  κρατίδια  φορείς  θα  είναι  και  τα  μέλη  που  θα  επιστρέφουν  στο  βόρειο  και  νοτιο  κρατίδιο 
αντίστοιχα.  Με  το  πέρασμα  του  χρόνου  αυτή  η  κατάσταση  θα  αποτελέσει  στοιχείο  θετικό  στην 
ολοκλήρωση  της  ενότητας  της  κοινωνίας  και  του  κράτους.  Αυτή  η  άποψη  μπορεί  να  φαντάζει  σήμερα 
ουτοπική  και  ανέφικτη,  αλλά  πιστεύω  αυτή  θα  πρέπει  να  είναι  η  προοπτική  και  όχι  η  αιώνια  εδραιωση 
της  κυριαρχίας  των  εθνικών  κοινοτήτων,  επειδή  μια  μερίδα  του  λαού  εμφορείται  απο  εθνικιστικές 
παρορμήσεις  και  μια  άλλη  αμφιταλαντεύεται  από  το  φόβο  του  απροσδιόριστου  προς  το  παρών 
μέλλοντος.  Οι  καταδρομικές  δυνάμεις  των  στρατών  ανά  τον  κόσμο  έχουν  μια  σπουδαία  φράση:  «Ο 

τολμών  νικά». 


